கேள்வி: காகபுசண்டர் ஏரி குறித்து விரிவாக சொல்லுங்கள்.
பதில்: காகபுசண்டர் ஏரி (''Kagbhusandi Lake'' அல்லது ''Sacred Emerald Green Lake'') என்பது இமயமலையில் அமைந்துள்ள ஒரு ஏரி ஆகும். காகபுசண்டர் ஏரி இந்தியாவின், உத்தராகண்டம், சமோலி மாவட்டம், கன்குல் கணவாய் (5,230 மீ) அருகே 5,230 மீட்டர் உயரத்தில் கிட்டத்தட்ட ஒரு கி.மீ. நீளத்தில் அமைந்துள்ள ஒரு சிறிய மரகத பச்சை நிற ஏரியாகும். இது நந்தா தேவி தேசியப் பூங்காவில் அமைந்துள்ளது. இந்த ஏரி அத்தி பர்வதம் சிகரத்துக்கு இடையே அமைந்துள்ளது. மேலும் இந்த ஏரியானது விஷ்ணுபிரயாகை கூடுதுறையில் இருந்து 11 கி.மீ. தொலைவில் அமைந்துள்ளது. மலையேற்றத்தின் போது நீலகண்டம், சௌகம்பா, தைல்ய சாகர், பிருகுபந்த், நர் நாராயண் சிகரங்களின் அழகை இரசிக்கக்கூடிய இயற்கை ஆர்வலர்களுக்கு இது ஏற்ற இடமாகும்.